title: Komisijas Īstenošanas regula (ES) 2019/1589 (2019. gada 26. septembris), ar ko attiecībā uz apstiprinājuma periodu pagarināšanu darbīgajām vielām amidosulfuronam, beta-ciflutrīnam, bifenoksam, hlortoluronam, klofentezīnam, klomazonam, cipermetrīnam, daminozīdam, deltametrīnam, dikambam, difenokonazolam, diflubenzuronam, diflufenikānam, fenoksapropam-P, fenpropidīnam, fludioksonilam, flufenacetam, fostiazātam, indoksakarbam, lenacilam, MCPA, MCPB, nikosulfuronam, piklorāmam, prosulfokarbam, piriproksifēnam, tiofanātmetilam, triflusulfuronam un tritosulfuronam groza Īstenošanas regulu (ES) Nr. 540/2011 (Dokuments attiecas uz EEZ.)

text:
                  27.9.2019

                  LV

                  Eiropas Savienības Oficiālais Vēstnesis

                  L 248/24

         KOMISIJAS ĪSTENOŠANAS REGULA (ES) 2019/1589
         (2019. gada 26. septembris),
         ar ko attiecībā uz apstiprinājuma periodu pagarināšanu darbīgajām vielām amidosulfuronam, beta-ciflutrīnam, bifenoksam, hlortoluronam, klofentezīnam, klomazonam, cipermetrīnam, daminozīdam, deltametrīnam, dikambam, difenokonazolam, diflubenzuronam, diflufenikānam, fenoksapropam-P, fenpropidīnam, fludioksonilam, flufenacetam, fostiazātam, indoksakarbam, lenacilam, MCPA, MCPB, nikosulfuronam, piklorāmam, prosulfokarbam, piriproksifēnam, tiofanātmetilam, triflusulfuronam un tritosulfuronam groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:

                     (1)

                     Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

                     (2)

                     Apstiprinājuma periodi darbīgajām vielām beta-ciflutrīnam, hlortoluronam, klomazonam, cipermetrīnam, daminozīdam, deltametrīnam, fludioksonilam, flufenacetam, fostiazātam, indoksakarbam, MCPA, MCPB, prosulfokarbam un tiofanātmetilam ar Komisijas Īstenošanas regulu (ES) 2018/1262 (3) tika pagarināti līdz 2019. gada 31. oktobrim.

                     (3)

                     Darbīgās vielas tritosulfurona apstiprinājuma periods ar Komisijas Īstenošanas regulu (ES) 2018/1796 (4) tika pagarināts līdz 2019. gada 30. novembrim.

                     (4)

                     Ar Īstenošanas regulu (ES) 2018/1796 apstiprinājuma periodus darbīgajām vielām amidosulfuronam, bifenoksam, klofentezīnam, dikambam, difenokonazolam, diflubenzuronam, diflufenikānam, fenoksapropam-P, fenpropidīnam, lenacilam, nikosulfuronam, piklorāmam un piriproksifēnam pagarināja līdz 2019. gada 31. decembrim.

                     (5)

                     Darbīgās vielas triflusulfurona apstiprinājuma periods beigsies 2019. gada 31. decembrī.

                     (6)

                     Saskaņā ar Komisijas Īstenošanas regulu (ES) Nr. 844/2012 (5) ir iesniegti pieteikumi, kuros lūgts minēto vielu apstiprinājumu atjaunot.

                     (7)

                     Ņemot vērā to, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc minētos apstiprinājuma periodus nepieciešams pagarināt.

                     (8)

                     Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, proti, ja Komisijai ir jāpieņem regula, kurā noteikts, ka kādai šīs regulas pielikumā minētajai darbīgajai vielai apstiprinājums netiek atjaunots, jo nav izpildīti apstiprināšanas kritēriji, Komisija, izvēloties attiecīgo vēlāko datumu, termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja Komisijai ir jāpieņem regula, ar kuru paredz atjaunot šīs regulas pielikumā minētas darbīgās vielas apstiprinājumu, tā atbilstoši apstākļiem centīsies noteikt agrāko iespējamo piemērošanas datumu.

                     (9)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. septembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (3)  Komisijas 2018. gada 20. septembra Īstenošanas regula (ES) 2018/1262, ar ko attiecībā uz apstiprinājuma periodu pagarināšanu darbīgajām vielām 1-metilciklopropēns, beta-ciflutrīns, hlortalonils, hlortolurons, klomazons, cipermetrīns, daminozīds, deltametrīns, dimetēnamīds-p, diurons, fludioksonils, flufenacets, flurtamons, fostiazāts, indoksakarbs, MCPA, MCPB, prosulfokarbs, tiofanātmetils un tribenurons groza Īstenošanas regulu (ES) Nr. 540/2011 (OV L 238, 21.9.2018., 62. lpp.).

            (4)  Komisijas 2018. gada 20. novembra Īstenošanas regula (ES) 2018/1796, ar ko attiecībā uz apstiprinājuma periodu pagarināšanu darbīgajām vielām amidosulfuronam, bifenoksam, hlorpirifosam, hlorpirifosmetilam, klofentezīnam, dikambam, difenokonazolam, diflubenzuronam, diflufenikānam, dimoksistrobīnam, fenoksapropam-P, fenpropidīnam, lenacilam, mankocebam, mekopropam-P, metirāmam, nikosulfuronam, oksamilam, piklorāmam, piraklostrobīnam, piriproksifēnam un tritosulfuronam groza Īstenošanas regulu (ES) Nr. 540/2011 (OV L 294, 21.11.2018., 15. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:

                        1)

                        sestajā slejā “Apstiprināšanas termiņa beigas” attiecībā uz 40. ierakstu par deltametrīnu datumu aizstāj ar “2020. gada 31. oktobris”;

                        2)

                        sestajā slejā “Apstiprināšanas termiņa beigas” attiecībā uz 48. ierakstu par beta-ciflutrīnu datumu aizstāj ar “2020. gada 31. oktobris”;

                        3)

                        sestajā slejā “Apstiprināšanas termiņa beigas” attiecībā uz 65. ierakstu par flufenacetu datumu aizstāj ar “2020. gada 31. oktobris”;

                        4)

                        sestajā slejā “Apstiprināšanas termiņa beigas” attiecībā uz 69. ierakstu par fostiazātu datumu aizstāj ar “2020. gada 31. oktobris”;

                        5)

                        sestajā slejā “Apstiprināšanas termiņa beigas” attiecībā uz 102. ierakstu par hlortoluronu datumu aizstāj ar “2020. gada 31. oktobris”;

                        6)

                        sestajā slejā “Apstiprināšanas termiņa beigas” attiecībā uz 103. ierakstu par cipermetrīnu datumu aizstāj ar “2020. gada 31. oktobris”;

                        7)

                        sestajā slejā “Apstiprināšanas termiņa beigas” attiecībā uz 104. ierakstu par daminozīdu datumu aizstāj ar “2020. gada 31. oktobris”;

                        8)

                        sestajā slejā “Apstiprināšanas termiņa beigas” attiecībā uz 105. ierakstu par tiofanātmetilu datumu aizstāj ar “2020. gada 31. oktobris”;

                        9)

                        sestajā slejā “Apstiprināšanas termiņa beigas” attiecībā uz 107. ierakstu par MCPA datumu aizstāj ar “2020. gada 31. oktobris”;

                        10)

                        sestajā slejā “Apstiprināšanas termiņa beigas” attiecībā uz 108. ierakstu par MCPB datumu aizstāj ar “2020. gada 31. oktobris”;

                        11)

                        sestajā slejā “Apstiprināšanas termiņa beigas” attiecībā uz 119. ierakstu par indoksakarbu datumu aizstāj ar “2020. gada 31. oktobris”;

                        12)

                        sestajā slejā “Apstiprināšanas termiņa beigas” attiecībā uz 160. ierakstu par prosulfokarbu datumu aizstāj ar “2020. gada 31. oktobris”;

                        13)

                        sestajā slejā “Apstiprināšanas termiņa beigas” attiecībā uz 161. ierakstu par fludioksonilu datumu aizstāj ar “2020. gada 31. oktobris”;

                        14)

                        sestajā slejā “Apstiprināšanas termiņa beigas” attiecībā uz 162. ierakstu par klomazonu datumu aizstāj ar “2020. gada 31. oktobris”;

                        15)

                        sestajā slejā “Apstiprināšanas termiņa beigas” attiecībā uz 169. ierakstu par amidosulfuronu datumu aizstāj ar “2020. gada 31. decembris”;

                        16)

                        sestajā slejā “Apstiprināšanas termiņa beigas” attiecībā uz 170. ierakstu par nikosulfuronu datumu aizstāj ar “2020. gada 31. decembris”;

                        17)

                        sestajā slejā “Apstiprināšanas termiņa beigas” attiecībā uz 171. ierakstu par klofentezīnu datumu aizstāj ar “2020. gada 31. decembris”;

                        18)

                        sestajā slejā “Apstiprināšanas termiņa beigas” attiecībā uz 172. ierakstu par dikambu datumu aizstāj ar “2020. gada 31. decembris”;

                        19)

                        sestajā slejā “Apstiprināšanas termiņa beigas” attiecībā uz 173. ierakstu par difenokonazolu datumu aizstāj ar “2020. gada 31. decembris”;

                        20)

                        sestajā slejā “Apstiprināšanas termiņa beigas” attiecībā uz 174. ierakstu par diflubenzuronu datumu aizstāj ar “2020. gada 31. decembris”;

                        21)

                        sestajā slejā “Apstiprināšanas termiņa beigas” attiecībā uz 176. ierakstu par lenacilu datumu aizstāj ar “2020. gada 31. decembris”;

                        22)

                        sestajā slejā “Apstiprināšanas termiņa beigas” attiecībā uz 178. ierakstu par piklorāmu datumu aizstāj ar “2020. gada 31. decembris”;

                        23)

                        sestajā slejā “Apstiprināšanas termiņa beigas” attiecībā uz 179. ierakstu par piriproksifēnu datumu aizstāj ar “2020. gada 31. decembris”;

                        24)

                        sestajā slejā “Apstiprināšanas termiņa beigas” attiecībā uz 180. ierakstu par bifenoksu datumu aizstāj ar “2020. gada 31. decembris”;

                        25)

                        sestajā slejā “Apstiprināšanas termiņa beigas” attiecībā uz 181. ierakstu par diflufenikānu datumu aizstāj ar “2020. gada 31. decembris”;

                        26)

                        sestajā slejā “Apstiprināšanas termiņa beigas” attiecībā uz 182. ierakstu par fenoksapropu-P datumu aizstāj ar “2020. gada 31. decembris”;

                        27)

                        sestajā slejā “Apstiprināšanas termiņa beigas” attiecībā uz 183. ierakstu par fenpropidīnu datumu aizstāj ar “2020. gada 31. decembris”;

                        28)

                        sestajā slejā “Apstiprināšanas termiņa beigas” attiecībā uz 186. ierakstu par tritosulfuronu datumu aizstāj ar “2020. gada 30. novembris”;

                        29)

                        sestajā slejā “Apstiprināšanas termiņa beigas” attiecībā uz 289. ierakstu par triflusulfuronu datumu aizstāj ar “2020. gada 31. decembris”.


title: Komisijas Īstenošanas regula (ES) 2018/1292 (2018. gada 25. septembris), ar ko cifenotrīnu apstiprina par 18. produkta veida biocīdos lietojamu esošu aktīvo vielu (Dokuments attiecas uz EEZ.)

text:
                  26.9.2018

                  LV

                  Eiropas Savienības Oficiālais Vēstnesis

                  L 241/11

         KOMISIJAS ĪSTENOŠANAS REGULA (ES) 2018/1292
         (2018. gada 25. septembris),
         ar ko cifenotrīnu apstiprina par 18. produkta veida biocīdos lietojamu esošu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
         tā kā:

                     (1)

                     Ar Komisijas Deleģēto regulu (ES) Nr. 1062/2014 (2) ir izveidots to aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Cifenotrīns ir minētajā sarakstā.

                     (2)

                     Cifenotrīns ir novērtēts lietošanai Eiropas Parlamenta un Padomes Direktīvas 98/8/EK (3) V pielikumā aprakstītajos 18. produkta veida biocīdos “Insekticīdi, akaricīdi un līdzekļi citu posmkāju kontrolei”, kuri atbilst 18. produkta veidam atbilstoši Regulas (ES) Nr. 528/2012 V pielikumam.

                     (3)

                     Par ziņotāju dalībvalsti tika izraudzīta Grieķija, un tās kompetentā novērtētājiestāde 2013. gada 11. aprīlī iesniedza novērtējuma ziņojumu kopā ar saviem ieteikumiem.

                     (4)

                     Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, 2017. gada 14. decembrī Biocīdu komiteja formulēja Eiropas Ķimikāliju aģentūras atzinumu (4).

                     (5)

                     No Regulas (ES) Nr. 528/2012 90. panta 2. punkta izriet, ka vielas, attiecībā uz kurām dalībvalstu veiktā novērtēšana ir pabeigta līdz 2013. gada 1. septembrim, būtu jāvērtē atbilstoši Direktīvas 98/8/EK 5. pantā paredzētajiem nosacījumiem. Saskaņā ar Eiropas Ķimikāliju aģentūras atzinumu 18. produkta veida biocīdi, kas satur cifenotrīnu, varētu atbilst Direktīvas 98/8/EK 5. panta prasībām, ja attiecībā uz to lietošanu ievēro noteiktas specifikācijas un nosacījumus.

                     (6)

                     Tāpēc ir lietderīgi cifenotrīnu apstiprināt lietošanai 18. produkta veida biocīdos ar noteikumu, ka tiek ievērotas noteiktas specifikācijas un nosacījumi.

                     (7)

                     Eiropas Ķimikāliju aģentūras atzinumā secināts, ka cifenotrīns atbilst noturīgas (P) un toksiskas (T) vielas kritērijiem, kas noteikti Eiropas Parlamenta un Padomes Regulas (EK) Nr. 1907/2006 (5) XIII pielikumā.

                     (8)

                     Regulas (ES) Nr. 528/2012 izpratnē cifenotrīns atbilst Regulas (ES) Nr. 528/2012 10. panta 1. punkta d) apakšpunktā izklāstītajiem nosacījumiem un tāpēc būtu jāuzskata par aizstājamu vielu. Saņēmējai kompetentajai iestādei vai – gadījumā, kad tiek izvērtēts pieteikums uz Savienības atļauju, – kompetentajai novērtētājiestādei, izvērtējot atļaujas pieteikumu vai atļaujas atjaunošanas pietikumu attiecībā uz cifenotrīnu saturošu biocīdu, būtu jāveic salīdzinošs novērtējums.

                     (9)

                     No Regulas (ES) Nr. 528/2012 90. panta 2. punkta var secināt, ka vielas, attiecībā uz kurām dalībvalstu veiktā novērtēšana ir pabeigta līdz 2013. gada 1. septembrim, būtu jāapstiprina saskaņā ar Direktīvas 98/8/EK nosacījumiem, tāpēc atbilstoši praksei, kas iedibināta ar minēto direktīvu, atļauja būtu jāpiešķir uz 10 gadiem.

                     (10)

                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno pasākumu izpildei nepieciešamos sagatavošanās pasākumus.

                     (11)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU:

            1. pants
            Cifenotrīnu apstiprina par aktīvo vielu lietošanai 18. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 25. septembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 167, 27.6.2012., 1. lpp.

            (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

            (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

            (4)  Biocīdu komitejas (BPC) atzinums par pieteikumu, kurā lūgts apstiprināt aktīvo vielu cifenotrīnu, 18. produkta veids, ECHA/BPC/183/2017, pieņemts 2017. gada 14. decembrī.

            (5)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        Cifenotrīns

                           IUPAC nosaukums:
                        (RS)-α-ciān-3-fenoksibenzil-(1RS,3RS;1RS,3SR)-2,2-dimetil-3-(2-metilprop-1-enil)ciklopropānkarboksilāts
                        EK Nr.: 254-484-5

                           CAS Nr.: 39515-40-7

                        92 masas % (izomēru summa)

                        2020. gada 1. februāris

                        2030. gada 31. janvāris

                        18.

                        Cifenotrīnu saskaņā ar Regulas (ES) Nr. 528/2012 10. panta 1. punkta d) apakšpunktu uzskata par aizstājamu vielu.
                        Lai attiecībā uz biocīdiem saņemtu atļauju, izpilda šādus nosacījumus:

                                    1)

                                    produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                                    2)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                                a)

                                                profesionālajiem lietotājiem,

                                                b)

                                                maziem bērniem,

                                                c)

                                                pēc virsmu apstrādes iekštelpās – virszemes ūdeņiem, nogulām, augsnei un gruntsūdeņiem,

                                                d)

                                                pēc virsmu apstrādes iekštelpās, saistībā ar sekundāro saindēšanos – zīdītajiem, kas barojas ar sliekām, un zīdītājiem, kas barojas ar zivīm;

                                    3)

                                    attiecībā uz līdzekļiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta vai Padomes Regulu (EK) Nr. 396/2005 (3) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

               (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

               (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2018/1501 (2018. gada 9. oktobris) par darbīgās vielas pimetrozīna apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulu (ES) Nr. 540/2011 (Dokuments attiecas uz EEZ.)

text:
                  10.10.2018

                  LV

                  Eiropas Savienības Oficiālais Vēstnesis

                  L 254/4

         KOMISIJAS ĪSTENOŠANAS REGULA (ES) 2018/1501
         (2018. gada 9. oktobris)
         par darbīgās vielas pimetrozīna apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu un 78. panta 2. punktu,
         tā kā:

                     (1)

                     Komisijas Direktīva 2001/87/EK (2) pimetrozīnu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

                     (3)

                     Darbīgās vielas pimetrozīna apstiprinājums, kā norādīts Īstenošanas regulas (ES) Nr. 540/2011 pielikuma A daļā, zaudē spēku 2019. gada 30. jūnijā.

                     (4)

                     Komisijas Regulas (ES) Nr. 1141/2010 (5) 4. panta norādītajā laikposmā saskaņā ar minētā panta noteikumiem tika iesniegts pieteikums par pimetrozīna apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2013. gada 28. jūnijā iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt tā publiskoja papildu kopsavilkuma dokumentāciju.

                     (8)

                     2014. gada 28. augustā Iestāde nosūtīja Komisijai secinājumu (6) par to, vai ir sagaidāms, ka pimetrozīns atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Iestāde secināja, ka, ņemot vērā novērtētos reprezentatīvos lietojumus, ir augsta varbūtība, ka visos attiecīgajos scenārijos attiecībā uz gruntsūdeņiem to eksponētība toksikoloģiski būtiskajam metabolītam CGA371075 pārsniegs dzeramajā ūdenī pieļaujamo parametrisko robežvērtību 0,1 μg/l. Iestāde turklāt secināja, ka, ņemot vērā izvērtētos reprezentatīvos lietojumus, dažos vai visos attiecīgajos scenārijos attiecībā uz gruntsūdeņiem arī vairāki citi toksikoloģiski būtiskie pimetrozīna metabolīti varētu pārsniegt 0,1 μg/l. Tā arī secināja, ka nav iespējams apstiprināt metabolītu toksikoloģiskās iedarbības raksturojumu, kas iekļauts riska novērtēšanai paredzētajā augu atlieku definīcijā, un ka, balstoties uz dokumentācijā pieejamo informāciju, attiecībā uz visiem aplūkotajiem reprezentatīvajiem lietojumiem līdz galam nav iespējams novērtēt risku, ko ūdens organismiem rada eksponētība metabolītam M3MF.

                     (9)

                     Turklāt Iestāde secināja, ka pimetrozīns dažādos termiņos un dažādām sugām nelabvēlīgi ietekmē endokrīnos orgānus. Tomēr, balstoties uz dokumentācijā pieejamo informāciju, Iestāde zinātnisko novērtējumu attiecībā uz pimetrozīna iespējamām endokrīni disruptīvām īpašībām nevarēja pabeigt.

                     (10)

                     Komisija aicināja pieteikuma iesniedzēju komentēt Iestādes secinājumu un saskaņā ar Regulas (ES) Nr. 1141/2010 17. panta 1. punktu – pārskata ziņojuma projektu. Pieteikuma iesniedzējs ir iesniedzis komentārus, kas tikuši rūpīgi izskatīti.

                     (11)

                     Tomēr, neraugoties uz pieteikuma iesniedzēja argumentiem, ar vielu saistītās bažas novērst nebija iespējams.

                     (12)

                     Līdz ar to par vismaz viena augu aizsardzības līdzekļa vienu vai vairākiem reprezentatīviem lietojumiem nav konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc darbīgās vielas pimetrozīna apstiprinājums saskaņā ar minētās regulas 20. panta 1. punkta b) apakšpunktu nebūtu jāatjauno.

                     (13)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (14)

                     Dalībvalstīm būtu jāatvēl pietiekams laiks, lai tās varētu atsaukt pimetrozīnu saturošu augu aizsardzības līdzekļu atļaujas.

                     (15)

                     Ja attiecībā uz pimetrozīnu saturošiem augu aizsardzības līdzekļiem dalībvalstis saskaņā ar Regulas (EK) Nr. 1107/2009 46. pantu nosaka pagarinājuma periodu, šim periodam būtu jābeidzas ne vēlāk kā 2020. gada 30. janvārī.

                     (16)

                     Ar Komisijas Īstenošanas regulu (ES) 2018/917 (7) pimetrozīna apstiprinājuma termiņš tika pagarināts līdz 2019. gada 30. jūnijam, lai atjaunošanas procedūru varētu pabeigt pirms vielas apstiprinājuma termiņa beigām. Tomēr ņemot vērā to, ka lēmums tika pieņemts pirms minētā pagarinātā termiņa beigām, šī regula būtu jāpiemēro pēc iespējas drīzāk.

                     (17)

                     Šī regula neliedz iespēju saskaņā ar Regulas (EK) Nr. 1107/2009 7. pantu iesniegt citus pieteikumus uz pimetrozīna apstiprināšanu.

                     (18)

                     Augu, dzīvnieku, pārtikas aprites un dzīvnieku barības pastāvīgā komiteja nav sniegusi atzinumu tās priekšsēdētāja noteiktajā termiņā. Tika uzskatīts, ka ir nepieciešams īstenošanas akts, un priekšsēdētājs iesniedza īstenošanas akta projektu turpmākai apspriešanai pārsūdzības komitejā. Pārsūdzības komiteja atzinumu nav sniegusi,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma neatjaunošana
            Darbīgās vielas pimetrozīna apstiprinājumu neatjauno.

            2. pants
            Grozījums Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikuma A daļā 23. ierakstu, kas attiecas uz pimetrozīnu, svītro.

            3. pants
            Pārejas pasākumi
            Dalībvalstis vēlākais līdz 2019. gada 30. aprīlim atsauc tādu augu aizsardzības līdzekļu atļaujas, kas kā darbīgo vielu satur pimetrozīnu.

            4. pants
            Pagarinājuma periods
            Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir pēc iespējas īsāks un beidzas ne vēlāk kā 2020. gada 30. janvārī.

            5. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 9. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2001. gada 12. oktobra Direktīva 2001/87/EK, ar ko groza I pielikumu Padomes Direktīvai 91/414/EEK attiecībā uz augu aizsardzības līdzekļu laišanu tirgū, lai kā aktīvas vielas tajā iekļautu acibenzolar-S-metilu, ciklanilīdu, dzelzs(III) fosfātu, pimetrozīnu un piraflufēnetilu (OV L 276, 19.10.2001., 17. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

            (6)  EFSA (Eiropas Pārtikas nekaitīguma iestāde), 2014. Conclusion on the peer review of the pesticide risk assessment of the active substance pymetrozine. EFSA Journal 2014; 12(9):3817, 102 lpp. doi:10.2903/j.efsa.2014.3817.

            (7)  Komisijas 2018. gada 27. jūnija Īstenošanas regula (ES) 2018/917, ar ko attiecībā uz apstiprinājuma perioda pagarināšanu darbīgajām vielām alfa-cipermetrīnam, beflubutamīdam, benalaksilam, bentiavalikarbam, bifenazātam, boskalīdam, bromoksinilam, kaptānam, karvonam, hlorprofāmam, ciazofamīdam, desmedifamam, dimetoātam, dimetomorfam, dikvatam, etefonam, etoprofosam, etoksazolam, famoksadonam, fenamidonam, fenamifosam, flumioksazīnam, fluoksastrobīnam, folpetam, foramsulfuronam, formetanātam, Gliocladium catenulatum celmam J1446, izoksaflutolam, metalaksilam-M, metiokarbam, metoksifenozīdam, metribuzīnam, milbemektīnam, oksasulfuronam, Paecilomyces lilacinus celmam 251, fenmedifāmam, fosmetam, pirimifosmetilam, propamokarbam, protiokonazolam, pimetrozīnam un S-metolahloram groza Īstenošanas regulu (ES) Nr. 540/2011 (OV L 163, 28.6.2018., 13. lpp.).


title: Komisijas Īstenošanas regula (ES) 2018/1559 (2018. gada 17. oktobris) par atļauju ķimeņu tinktūru (Cuminum cyminum L.) lietot par barības piedevu visu sugu dzīvniekiem (Dokuments attiecas uz EEZ.)

text:
                  18.10.2018

                  LV

                  Eiropas Savienības Oficiālais Vēstnesis

                  L 261/16

         KOMISIJAS ĪSTENOŠANAS REGULA (ES) 2018/1559
         (2018. gada 17. oktobris)
         par atļauju ķimeņu tinktūru (Cuminum cyminum L.) lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju ķimeņu tinktūru (Cuminum cyminum L.) lietot par barības piedevu visu sugu dzīvniekiem. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti. Pieteikuma iesniedzējs lūdza šo piedevu klasificēt piedevu kategorijā “organoleptiskās piedevas”.

                     (3)

                     Eiropas Pārtikas nekaitīguma iestāde (“Iestāde”) 2018. gada 17. aprīļa atzinumā (2) secināja, ka, ievērojot piedāvātos lietošanas nosacījumus, ķimeņu tinktūra (Cuminum cyminum L.) kaitīgi neietekmē ne dzīvnieku vai cilvēka veselību, ne vidi. Iestāde secināja, ka ķimeņu sēklas ir vispāratzīts pārtikas aromatizētājs un barībā tās būtībā funkcionētu tāpat kā pārtikā, tāpēc papildu pierādījumi par iedarbīgumu nav vajadzīgi. Tāpēc minēto secinājumu var ekstrapolēt uz barību. Iestāde vēl norādīja, ka attiecībā uz piedevas nekaitīgumu tās lietotājiem nevar izslēgt iespējamu ādas/acu kairināšanu. Turklāt piedeva satur dažādas sastāvdaļas, par kurām zināms, ka jutīgām personām tās izraisa alerģiskas reakcijas. Tāpēc var notikt sensibilizācija. Līdz ar to būtu jāveic piemēroti aizsargpasākumi.

                     (4)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Šīs piedevas novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tādēļ šī piedeva būtu jāļauj lietot, kā norādīts šīs regulas pielikumā.

                     (6)

                     Pieteikuma iesniedzējs ierosināja, kādus attiecīgo vielu lietošanas daudzumus Iestādei būtu jānosaka. Ņemot vērā šo priekšlikumu, Iestāde zināmus lietošanas daudzumus atzina par nekaitīgiem. Pārtikas aprites gaitā īstenojamo oficiālo kontroļu vajadzībām uz barības piedevas etiķetes būtu jānorāda ieteicamais maksimālais aktīvās vielas saturs.

                     (7)

                     Tam, ka attiecīgās vielas lietošana nav atļauta dzirdināmajā ūdenī, nevajadzētu liegt to lietot barības maisījumos, kurus izbaro, iejauktus ūdenī.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana
            Pielikumā specificēto vielu, kas klasificēta piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts izmantot par dzīvnieku barības piedevu, ievērojot pielikumā noteiktos nosacījumus.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 17. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  EFSA Journal 2018; 16(5):5273.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        ml aktīvās vielas uz kg kompleksās barības ar mitruma saturu 12 %

                           Kategorija: organoleptiskās piedevas. Funkcionālā grupa: aromatizējošas sastāvdaļas

                        2b161

                        —

                        Ķimeņu tinktūra

                           Piedevas sastāvs

                        Ķimeņu tinktūra no Cuminum cyminum L.

                           Aktīvās vielas raksturojums

                        Tinktūra no Cuminum cyminum L. sēklām, kā definējusi Eiropas Padome (1):

                                    —

                                    98 % ± 0,5 % ūdens/etanola (3:1, v/v) maisījums,

                                    —

                                    2 ± 0,5 % no augiem iegūtas sastāvdaļas,

                                    —

                                    flavonoīdu kopējais saturs ≤ 300 ppm,

                                    —

                                    polifenolu kopējais saturs ≤ 560 ppm,

                                    —

                                    p-ment-3-en-7-ala kopējais saturs ≤ 8 ppm,

                                    —

                                    fitoķīmiskais marķieris: 4-izo-propilbenzaldehīds (kumīnaldehīds): 25 ± 5 ppm.

                              Šķidrā veidā

                           CoE Nr. 161

                           Analīzes metode
                            (2)

                        Fitoķīmiskā marķiera (4-izo-propilbenzaldehīda) kvantitatīvai noteikšanai barības piedevā: gāzhromatogrāfija kopā ar liesmas jonizācijas noteikšanu (GC-FID).

                        Visu sugu dzīvnieki

                        —

                        —

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                    3.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 0,03 ml/kg barības.”

                                    4.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        2028. gada 7. novembris

               (1)  Aromatizētāju dabīgie avoti – Ziņojums Nr. 2 (2007).

               (2)  Sīkāka informācija par analīzes metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/1800 (2018. gada 21. novembris), ar ko nosaka sprūda apjomus attiecībā uz 2019. un 2020. gadu iespējamai papildu ievedmuitas nodokļu piemērošanai dažu veidu augļiem un dārzeņiem

text:
                  22.11.2018

                  LV

                  Eiropas Savienības Oficiālais Vēstnesis

                  L 296/28

         KOMISIJAS ĪSTENOŠANAS REGULA (ES) 2018/1800
         (2018. gada 21. novembris),
         ar ko nosaka sprūda apjomus attiecībā uz 2019. un 2020. gadu iespējamai papildu ievedmuitas nodokļu piemērošanai dažu veidu augļiem un dārzeņiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta pirmās daļas b) punktu,
         tā kā:

                     (1)

                     Komisijas Īstenošanas regulas (ES) 2017/892 (2) 39. pantā paredzēts, ka Regulas (ES) Nr. 1308/2013 182. panta 1. punktā noteikto papildu ievedmuitas nodokli var piemērot Īstenošanas regulas (ES) 2017/892 VII pielikumā uzskaitītajiem produktiem un tajā norādītajos periodos. Minēto papildu ievedmuitas nodokli piemēro, ja kāda brīvā apgrozībā laista produkta daudzums jebkurā no minētajā pielikumā norādītajiem piemērošanas periodiem pārsniedz attiecīgā produkta importam noteikto sprūda apjomu gadā. Papildu ievedmuitas nodokļus neuzliek, ja attiecīgais imports, visticamāk, neradītu traucējumus Savienības tirgū vai ja nodokļu ietekme būtu neproporcionāla paredzētajam mērķim.

                     (2)

                     Saskaņā ar Regulas (ES) Nr. 1308/2013 182. panta 1. punkta otro daļu, lai dažu veidu augļiem un dārzeņiem piemērotu iespējamus papildu ievedmuitas nodokļus, sprūda apjomus importam nosaka, pamatojoties uz tirgus piekļuves iespējām, kuras izteiktas kā importa procentuālā daļa no attiecīgā iekšzemes patēriņa iepriekšējos trīs gados. Pamatojoties uz datiem, ko paziņojušas dalībvalstis attiecībā uz 2015., 2016. un 2017. gadu, sprūda apjomi dažiem augļiem un dārzeņiem būtu jānosaka par 2019. un 2020. gadu.

                     (3)

                     Ievērojot to, ka iespējamo papildu ievedmuitas nodokļu piemērošanas periods, kā noteikts Īstenošanas regulas (ES) 2017/892 VII pielikumā, attiecībā uz virkni produktiem sākas 1. janvārī, šī regula būtu jāpiemēro no 2019. gada 1. janvāra, un tāpēc tai būtu jāstājas spēkā iespējami drīz,

               IR PIEŅĒMUSI ŠO REGULU.

            1. pants
            Attiecībā uz 2019. un 2020. gadu sprūda apjomi, kas minēti Regulas (ES) Nr. 1308/2013 182. panta 1. punkta pirmās daļas b) apakšpunktā, attiecībā uz produktiem, kas uzskaitīti Īstenošanas regulas (ES) 2017/892 VII pielikumā, ir noteikti šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2019. gada 1. janvāra.
            Tā zaudē spēku 2020. gada 30. jūnijā.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 21. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 671. lpp.

            (2)  Komisijas 2017. gada 13. marta Īstenošanas regula (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari (OV L 138, 25.5.2017., 57. lpp.).

            PIELIKUMS

               Sprūda apjomi produktiem un laika periodiem, kas Īstenošanas regulas (ES) 2017/892 VII pielikumā noteikti iespējamai papildu ievedmuitas nodokļu piemērošanai

            Neskarot kombinētās nomenklatūras interpretācijas noteikumus, uzskata, ka produktu aprakstam ir vienīgi informatīva nozīme. Šā pielikuma piemērošanas vajadzībām papildu ievedmuitas nodokļu darbības jomu nosaka pēc šīs regulas pieņemšanas brīdī spēkā esošo KN kodu darbības jomas.

                        Kārtas Nr.

                        KN kods

                        Preču apraksts

                        Piemērošanas periods

                        Sprūda apjoms (tonnās)

                        2019

                        2020

                        78.0020

                        0702 00 00

                        Tomāti

                        No 1. jūnija līdz 30. septembrim

                        326 943

                        78.0015

                        No 1. oktobra

                        līdz 31. maijam

                        811 333

                        78.0065

                        0707 00 05

                        Gurķi

                        No 1. maija līdz 31. oktobrim

                        76 688

                        78.0075

                        No 1. novembra

                        līdz 30. aprīlim

                        46 494

                        78.0085

                        0709 91 00

                        Artišoki

                        No 1. novembra

                        līdz 30. jūnijam

                        55 581

                        78.0100

                        0709 93 10

                        Kabači

                        No 1. janvāra līdz 31. decembrim

                        60 635

                        78.0110

                        0805 10 22
                        0805 10 24
                        0805 10 28

                        Apelsīni

                        No 1. decembra

                        līdz 31. maijam

                        678 007

                        78.0120

                        0805 22 00

                        Klementīni

                        No 1. novembra

                        līdz februāra beigām

                        100 326

                        78.0130

                        0805 21
                        0805 29 00

                        Mandarīni (arī tanžerīni un sacumas); vilkingi un tamlīdzīgi citrusaugu hibrīdu augļi

                        No 1. novembra

                        līdz februāra beigām

                        164 563

                        78.0160

                        0805 50 10

                        Citroni

                        No 1. janvāra līdz 31. maijam

                        36 456

                        78.0155

                        No 1. jūnija līdz 31. decembrim

                        340 396

                        78.0170

                        0806 10 10

                        Galda vīnogas

                        No 16. jūlija līdz 16. novembrim

                        83 264

                        78.0175

                        0808 10 80

                        Āboli

                        No 1. janvāra līdz 31. augustam

                        399 660

                        78.0180

                        No 1. septembra līdz 31. decembrim

                        48 524

                        78.0220

                        0808 30 90

                        Bumbieri

                        No 1. janvāra līdz 30. aprīlim

                        144 570

                        78.0235

                        No 1. jūlija līdz 31. decembrim

                        28 470

                        78.0250

                        0809 10 00

                        Aprikozes

                        No 1. jūnija līdz 31. jūlijam

                        114 722

                        78.0265

                        0809 29 00

                        Ķirši, izņemot skābos ķiršus

                        No 16. maija līdz 15. augustam

                        36 289

                        78.0270

                        0809 30

                        Persiki, arī nektarīni

                        No 16. jūnija līdz 30. septembrim

                        303 691

                        78.0280

                        0809 40 05

                        Plūmes

                        No 16. jūnija līdz 30. septembrim

                        28 092


title: Komisijas Īstenošanas regula (ES) 2018/1799 (2018. gada 21. novembris), ar ko nosaka īslaicīgu tiešu statistikas darbību 2021. gada iedzīvotāju un mājokļu skaitīšanas atlasīto tematu, kas ģeokodēti 1 km2 koordinātu tīklā, izplatīšanai (Dokuments attiecas uz EEZ.)

text:
                  22.11.2018

                  LV

                  Eiropas Savienības Oficiālais Vēstnesis

                  L 296/19

         KOMISIJAS ĪSTENOŠANAS REGULA (ES) 2018/1799
         (2018. gada 21. novembris),
         ar ko nosaka īslaicīgu tiešu statistikas darbību 2021. gada iedzīvotāju un mājokļu skaitīšanas atlasīto tematu, kas ģeokodēti 1 km2 koordinātu tīklā, izplatīšanai
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 11. marta Regulu (EK) Nr. 223/2009 par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (1), un jo īpaši tās 14. panta 2. punktu,
         tā kā:

                     (1)

                     Savienības mēroga saskaņotu skaitīšanas tematu izplatīšana nemainīgā laukuma koordinātu tīklā, īpaši 1 km2 koordinātu tīklā, ir svarīgs Eiropas statistikas rezultāts dalībvalstu nākotnes politikas veidošanas un skaitīšanas stratēģijām.

                     (2)

                     Saskaņā ar Regulas (EK) Nr. 223/2009 14. panta 1. punkta b) apakšpunktu īpašos un pienācīgi pamatotos gadījumos, lai reaģētu uz negaidītām vajadzībām, Komisija var lemt par īslaicīgu tiešu statistikas darbību, kas atbilst nosacījumiem, kuri izklāstīti minētās regulas 14. panta 2. punktā.

                     (3)

                     Šajā īslaicīgajā tiešajā statistikas darbībā būtu jāparedz datu vākšana, kas aptver vienu pārskata gadu. Visām dalībvalstīm pārskata datumā, kas attiecas uz 2021. gada iedzīvotāju un mājokļu skaitīšanu, vajadzētu būt iespējai sagatavot viena varianta skaitīšanas datus, kas ģeokodēti 1 km2 koordinātu tīklā; Savienībai būtu arī jāpiešķir finansējums valstu statistikas iestādēm un citām valsts iestādēm, lai segtu tām radušās papildu izmaksas. Šī darbība tiek atbalstīta ar izmaksu lietderības analīzi un Komisijas iesniegto kopējo papildu sagatavošanas izmaksu novērtējumu.

                     (4)

                     Šo darbību pamato kopēja nepieciešamība visā Savienībā pēc ticamas, precīzas un salīdzināmas informācijas par iedzīvotāju sadalījumu ar pietiekamu telpisko izšķirtspēju, kas balstīta uz saskaņotu rezultātu prasībām un jo īpaši paredzēta Eiropas mēroga reģionālās politikas veidošanai.

                     (5)

                     Visā Savienībā ir pieejama saskaņota, telpiski sadalīta demogrāfiskā informācija, un mērķis ir izplatīt vienu datu kopu par katru dalībvalsti, kura ietver 2021. gada iedzīvotāju un mājokļu skaitīšanas atlasītos tematus, kas ģeokodēti 1 km2 koordinātu tīklā. Respondentiem netiek radīts papildu slogs, jo visa nepieciešamā informācija tiks iegūta no 2021. gada skaitīšanas datiem.

                     (6)

                     Lai visā Savienībā iegūtu salīdzināmus saskaņotus rezultātus, ir jānosaka Savienības mēroga nemainīgs laukuma koordinātu tīkls, kas sastāv no 1 km2 šūnām. Turklāt ir jānosaka konkrēti temati un to dalījumi, kā arī detalizēta programma, kas izplatāma šajā 1 km2 koordinātu tīklā. Visbeidzot, attiecībā uz šādu datu kopu ir jānorāda nepieciešamie telpiskie un statistiskie metadati.

                     (7)

                     Eiropas Parlamenta un Padomes Direktīva 2007/2/EK (2) un saistītās Komisijas īstenošanas regulas nosaka nepieciešamos metadatus (3), datu formātu (4) un tīkla pakalpojumus (5) telpisko datu izplatīšanai. Jo īpaši III pielikuma 1. punkts aptver iespējamās statistisko koordinātu tīklu sistēmas telpisko datu izplatīšanai un saskaņā ar III pielikuma 10. punktu ir piemērojams telpisko datu kopām tematā “Iedzīvotāju sadalījums – demogrāfija”.

                     (8)

                     Eiropas Parlamenta un Padomes Regula (EK) Nr. 763/2008 (6) un saistītās Komisijas īstenošanas regulas nosaka kopīgus noteikumus par 2021. gada skaitīšanas datu nosūtīšanu, īpaši par pārskata gadu un nepieciešamajiem metadatiem (7), skaitīšanas tematu un to dalījumu tehniskajām specifikācijām (8) un tehnisko formātu (9).

                     (9)

                     Dalībvalstīm validēti dati un metadati būtu jānosūta elektroniski atbilstīgā tehniskā formātā, kuru sniegs Komisija. Starptautisko norēķinu banka, Eiropas Centrālā banka, Komisija (Eurostat), Starptautiskais Valūtas fonds, Ekonomiskās sadarbības un attīstības organizācija (ESAO), Apvienoto Nāciju Organizācija un Pasaules Banka uzsāka Statistikas datu un metadatu apmaiņas (SDMX) iniciatīvu par statistiskajiem un tehniskajiem datu un metadatu apmaiņas un izplatīšanas standartiem, uz kuriem balstās “Skaitīšanas centrmezgls” (Census hub). SDMX un Skaitīšanas centrmezgls nodrošina statistiskos, tehniskos un nosūtīšanas standartus apmaiņai ar oficiālo statistiku. Tāpēc būtu jāievieš tehniskais formāts saskaņā ar šiem standartiem.

                     (10)

                     Komisija (Eurostat) vadīja projektu “Saskaņota skaitīšanas datu aizsardzība Eiropas Statistikas sistēmā”, kurā tika izstrādātas labas prakses un īstenošanas pamatnostādnes attiecībā uz 1 km2 koordinātu tīkla datu izpaušanas saskaņotu aizsardzību.

                     (11)

                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

            1. pants
            Priekšmets
            Ar šo nosaka īslaicīgu tiešu statistikas darbību, kas nepieciešama, lai izstrādātu, sagatavotu un izplatītu 2021. gada iedzīvotāju un mājokļu skaitīšanas atlasītos tematus, kas ģeokodēti 1 km2 koordinātu tīklā (“1 km2 koordinātu tīkla dati”).
            Šim nolūkam Eiropai nosaka unikālu saskaņotu un nemainīgu ģeotelpisko atskaites koordinātu tīklu, kas sastāv no šūnām ar 1 km2 laukumu. Ar šo nosaka arī konkrētus tematus un to dalījumus, kā arī detalizētu programmu un metadadus 2021. gada iedzīvotāju un mājokļu skaitīšanas datu, kas ģeokodēti 1 km2 atskaites koordinātu tīklā, izplatīšanai.

            2. pants
            Definīcijas
            Šajā regulā piemēro Regulas (EK) Nr. 763/2008 2. panta definīcijas.
            Piemēro arī šādas definīcijas:

                        1)

                        “koordinātu tīkls”, “koordinātu tīkla šūna” un “koordinātu tīkla punkts” ir koordinātu tīkls, koordinātu tīkla šūna un koordinātu tīkla punkts, kas definēti Regulas (ES) Nr. 1089/2010 II pielikuma 2.1. punktā;

                        2)

                        “iedzīvotāju kopskaits” ir visas tās personas koordinātu tīkla šūnā, kuru pastāvīgā dzīvesvieta atrodas šajā koordinātu tīkla šūnā;

                        3)

                        “datu vienums” ir viens mērījums, kas ir ietverts šīs regulas II pielikuma tabulā;

                        4)

                        “datu vērtība” ir informācija, kas ir sniegta ar datu vienumu. Datu vērtība var būt “skaitliska vērtība” vai “īpaša vērtība”;

                        5)

                        “skaitliska vērtība” ir vesels skaitlis, kas vienāds ar “0” vai lielāks par to un kas sniedz statistikas informāciju par šā datu vienuma novērojumu;

                        6)

                        “validēti dati” ir dati, ko saskaņā ar apstiprinātajiem validēšanas noteikumiem pārbaudījušas dalībvalstis;

                        7)

                        “novērotā vērtība” ir skaitliska vērtība, kas atspoguļo novēroto vai imputēto informāciju, ciktāl tā ir pieejama, pamatojoties uz visu pieejamo 2021. gada skaitīšanas informāciju, īpaši pirms jebkādu statistisko datu izpaušanas kontroles pasākumu piemērošanas;

                        8)

                        “konfidenciāla vērtība” ir skaitliska vērtība, ko nedrīkst izpaust, lai aizsargātu datu statistisko konfidencialitāti atbilstoši dalībvalstu aizsargpasākumiem pret statistisko datu izpaušanu;

                        9)

                        “īpaša vērtība” ir simbols, kas skaitliskas vērtības vietā ir iekļauts datu vienumā;

                        10)

                        “atzīme” ir kods, ko var pievienot konkrētajam datu vienumam, lai aprakstītu šā vienuma īpašu pazīmi.

            3. pants
            1 km2 atskaites koordinātu tīkla tehniskās specifikācijas

               1.   Saskaņā ar Regulas (ES) Nr. 1089/2010 IV pielikuma 1.5. iedaļu statistiskais 1 km2 atskaites koordinātu tīkls izmantošanai Eiropas mērogā ir vienādlaukumu koordinātu tīkls “Grid_ETRS89-LAEA1000”. Telpiskais apjoms atskaites koordinātu tīklam koordinātu sistēmā, kas šim koordinātu tīklam norādīts minētās regulas II pielikuma 2.2.1. iedaļā, šajā regulā attiecas tikai uz austrumu garuma starpības vērtībām no 900 000 m līdz 7 400 000 m un ziemeļu platuma starpības vērtībām no 900 000 m līdz 5 500 000 m.

               2.   Saskaņā ar minētās regulas IV pielikuma 1.4.1.1. iedaļu 1 km2 atskaites koordinātu tīkla katru atsevišķu koordinātu tīkla šūnu identificē ar unikālu koordinātu tīkla šūnas kodu, ko veido rakstzīmes “CRS3035RES1000mN”. Tam seko ziemeļu platuma starpības vērtība metros koordinātu tīkla punktam koordinātu tīkla šūnas apakšējā kreisajā stūrī, tad seko burts “E”, kam seko austrumu garuma starpības vērtība metros koordinātu tīkla punktam koordinātu tīkla šūnas apakšējā kreisajā stūrī.

               3.   Pirms attiecīgā šūnas koda katrai koordinātu tīkla šūnai, ko nosūtījusi šī dalībvalsts, ir nosūtītājas dalībvalsts valsts kods, kas definēts Eiropas Savienības Publikāciju biroja publicētajā Iestāžu publikāciju noformēšanas rokasgrāmatā un kam seko rakstzīme “_”.

            4. pants
            1 km2 koordinātu tīkla datu tematu un to dalījumu tehniskās specifikācijas
            Piemēro Īstenošanas regulas (ES) 2017/543 pielikumā izklāstīto tematu tehniskās specifikācijas 2021. gada skaitīšanas datiem. Šīs regulas mērķiem šo tematu dalījumi ir norādīti šīs regulas I pielikumā.

            5. pants
            Programma attiecībā uz 1 km2 koordinātu tīkla datiem

               1.   Programma attiecībā uz 1 km2 koordinātu tīkla datiem, kas visām dalībvalstīm par 2021. pārskata gadu jānosūta Komisijai (Eurostat), ir sniegta II pielikumā.

               2.   Dalībvalstis aizstāj visas konfidenciālas vērtības ar īpašu vērtību “nav pieejams”.

            6. pants
            Rezultātu saskaņošana

               1.   Lai Savienības mērogā sekmētu salīdzināmību, izplatāmās rezultātu datu vērtības saskaņo. Šajā nolūkā priekšroku iespēju robežās dod skaitliskām vērtībām pār īpašām vērtībām.

               2.   Lai nodrošinātu pietiekami precīzu un ticamu informāciju par iedzīvotāju kopskaita telpisko sadalījumu, dalībvalstis ievēro šādas prasības:

                           a)

                           datu vienumi par iedzīvotāju kopskaitu netiek sniegti kā konfidenciāli;

                           b)

                           datu vienumiem par iedzīvotāju kopskaitu ar novēroto vērtību, kas nav “0”, pievieno atzīmi “apdzīvots”; un

                           c)

                           datu vienumiem par iedzīvotāju kopskaitu ar novēroto vērtību “0” nepievieno atzīmi “apdzīvots”.

            7. pants
            Metadati
            Dalībvalstis iesniedz Komisijai (Eurostat) metadatus par 1 km2 koordinātu tīkla datiem saskaņā ar III pielikumu.

            8. pants
            Pārskata datums
            Katras dalībvalsts nosūtīto 1 km2 koordinātu tīkla datu pārskata datums ir vienāds ar pārskata datumu, ko attiecīgā dalībvalsts paziņojusi saskaņā ar Regulas (ES) 2017/712 3. pantu.

            9. pants
            Datu un metadatu nosūtīšanas datums

               1.   Dalībvalstis līdz 2022. gada 31. decembrim iesniedz Komisijai (Eurostat) validētus un agregētus datus un metadatus par iedzīvotāju kopskaitu.

               2.   Neskarot 1. punktu, dalībvalstis līdz 2024. gada 31. martam iesniedz Komisijai (Eurostat) validētus un agregētus datus un metadatus.

            10. pants
            Datu un metadatu nosūtīšanas tehniskais formāts
            Datu un metadatu nosūtīšanas tehniskais formāts ir SDMX formāts, kas īstenots, izmantojot Skaitīšanas centrmezglu. Dalībvalstis nosūta nepieciešamos datus un metadatus saskaņā ar datu struktūras definīcijām un saistītajām tehniskajām specifikācijām, ko sniegusi Komisija (Eurostat). Dalībvalstis līdz 2034. gada 31. decembrim glabā nepieciešamos datus un metadatus saistībā ar iespējamiem vēlākiem Komisijas (Eurostat) pieprasījumiem par nosūtīšanu.

            11. pants
            Kvalitātes prasības

               1.   Dalībvalstis nodrošina nosūtīto datu kvalitāti.

               2.   Šajā regulā nosūtāmajiem datiem piemēro kvalitātes kritērijus, kas minēti Regulas (EK) Nr. 223/2009 12. panta 1. punktā.

               3.   Pēc Komisijas (Eurostat) pieprasījuma dalībvalstis sniedz tai papildu informāciju, kas nepieciešama, lai novērtētu statistikas informācijas kvalitāti.

            12. pants
            Izplatīšana

               1.   Komisija (Eurostat) izplata 5. pantā minētās 1 km2 koordinātu tīkla datu kopas, kā arī saistītos 7. pantā minētos metadatus.

               2.   Šajā regulā programma attiecībā uz 1 km2 koordinātu tīkla datiem un metadatiem, ko nosūta dalībvalstis un izplata Eurostat, atbilst datiem, ko dalībvalstis izplata valsts līmenī saskaņā ar Direktīvu 2007/2/EK un tās īstenošanas Regulām (EK) Nr. 1205/2008, (EK) Nr. 976/2009 un (ES) Nr. 1089/2010.

            13. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 21. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 87, 31.3.2009., 164. lpp.

            (2)  Eiropas Parlamenta un Padomes 2007. gada 14. marta Direktīva 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE) (OV L 108, 25.4.2007., 1. lpp.).

            (3)  Komisijas 2008. gada 3. decembra Regula (EK) Nr. 1205/2008 par Eiropas Parlamenta un Padomes Direktīvas 2007/2/EK īstenošanu attiecībā uz metadatiem (OV L 326, 4.12.2008., 12. lpp.).

            (4)  Komisijas 2010. gada 23. novembra Regula (ES) Nr. 1089/2010, ar kuru īsteno Eiropas Parlamenta un Padomes Direktīvu 2007/2/EK attiecībā uz telpisko datu kopu un telpisko datu pakalpojumu savstarpējo izmantojamību (OV L 323, 8.12.2010., 11. lpp.).

            (5)  Komisijas 2009. gada 19. oktobra Regula (EK) Nr. 976/2009, ar kuru īsteno Eiropas Parlamenta un Padomes Direktīvu 2007/2/EK attiecībā uz tīkla pakalpojumiem (OV L 274, 20.10.2009., 9. lpp.).

            (6)  Eiropas Parlamenta un Padomes 2008. gada 9. jūlija Regula (EK) Nr. 763/2008 par iedzīvotāju un mājokļu skaitīšanu (OV L 218, 13.8.2008., 14. lpp.).

            (7)  Komisijas 2017. gada 20. aprīļa Regula (ES) 2017/712, ar ko nosaka pārskata gadu un statistikas datu un metadatu programmu iedzīvotāju un mājokļu skaitīšanai, kas paredzēta Eiropas Parlamenta un Padomes Regulā (EK) Nr. 763/2008 (OV L 105, 21.4.2017., 1. lpp.).

            (8)  Komisijas 2017. gada 22. marta Īstenošanas regula (ES) 2017/543, ar ko attiecībā uz tematu un to dalījumu tehniskajām specifikācijām paredz noteikumus, kas vajadzīgi, lai piemērotu Eiropas Parlamenta un Padomes Regulu (EK) Nr. 763/2008 par iedzīvotāju un mājokļu skaitīšanu (OV L 78, 23.3.2017., 13. lpp.).

            (9)  Komisijas 2017. gada 23. maija Īstenošanas regula (ES) 2017/881, ar ko attiecībā uz kvalitātes ziņojumu sagatavošanas kārtību un struktūru un datu nosūtīšanas tehnisko formātu īsteno Eiropas Parlamenta un Padomes Regulu (EK) Nr. 763/2008 par iedzīvotāju un mājokļu skaitīšanu un ar ko groza Regulu (ES) Nr. 1151/2010 (OV L 135, 24.5.2017., 6. lpp.).

            I PIELIKUMS

               4. pantā minēto skaitīšanas tematu dalījumu tehniskās specifikācijas

            Šīs regulas mērķiem Īstenošanas regulas (ES) 2017/543 pielikumā norādīto skaitīšanas tematu dalījumu tehniskās specifikācijas atspoguļo šādi:

                        —

                        katru izplatīšanai izraudzīto tematu 1 km2 atskaites koordinātu tīklā norāda ar tā nosaukumu Īstenošanas regulas (ES) 2017/543 pielikumā,

                        —

                        vispārīgi piemēro tehniskās specifikācijas, kas izklāstītas Īstenošanas regulas (ES) 2017/543 pielikumā un kas attiecas uz šo tematu,

                        —

                        pēc tam ir norādīts šā temata dalījums,

                        —

                        visi dalījumi ir paredzēti, lai dalītu visas kopsummas vai starpsummas, kas attiecas uz personām.

               Temats – Pastāvīgā dzīvesvieta

            Dalījuma kategorijas šim tematam, par kuru ziņo dalībvalsts, ir visas šūnas 3. panta 1. punktā norādītajam1 km2 atskaites koordinātu tīklam, kura laukums ietver daļu no minētās dalībvalsts teritorijas un kuru papildina viena virtuālā koordinātu tīkla šūna par katru dalībvalsti, lai ņemtu vērā personas, kurām nav noteikta pastāvīgā dzīvesvieta.

                        Ģeogrāfiskā teritorija, kas balstīta uz 1 km2 atskaites koordinātu tīklu (1)

                        GEO.G.

                        x.

                        Visas koordinātu tīkla šūnas, kas daļēji vai pilnībā pieder dalībvalsts teritorijai

                        x.

                        y.

                        Viena virtuālā koordinātu tīkla šūna katrā dalībvalstī

                        y.

                  Ja nav zināma personas pastāvīgā dzīvesvieta ziņotājas dalībvalsts teritorijā, ko aptver atskaites koordinātu tīkls, lai šo personu lokalizētu konkrētajā koordinātu tīkla šūnā, var izmantot papildu zinātniski pamatotas, pienācīgi dokumentētas un publiski pieejamas statistiskā novērtējuma metodes. Personas, kuras nav ierindotas nevienā atskaites koordinātu tīkla šūnā, ierindo šīs dalībvalsts virtuālajā koordinātu tīkla šūnā GEO.G.y.

               Temats – Dzimums

            Šajā regulā piemēro dalījumu SEX., kas attiecībā uz šo tematu norādīts Īstenošanas regulas (ES) 2017/543 pielikumā.

               Temats – Vecums

            Sniedz informāciju par šādām dalījuma kategorijām:

                        Vecums

                        AGE.G.

                        1.

                        Mazāk par 15 gadiem

                        1.

                        2.

                        15 līdz 64 gadi

                        2.

                        3.

                        65 gadus vecas un vecākas personas

                        3.

                  Kā norādīts Īstenošanas regulas (ES) 2017/543 pielikumā, sniedz informāciju par pārskata dienā sasniegto vecumu (pilni gadi).

               Temats – Pašreizējais aktivitātes statuss (nodarbināto personu skaits)

            Sniedz informāciju par šādu dalījuma kategoriju, kas iekļauta Īstenošanas regulā (ES) 2017/543 norādītajā dalījumā CAS.L.

                        Pašreizējais aktivitātes statuss

                        CAS.L.

                        1.

                        Nodarbinātas personas

                        1.1.

                  Šai kategorijai piemēro “nodarbināto” personu specifikāciju Īstenošanas regulas (ES) 2017/543 pielikumā.

               Temats – Dzimšanas valsts/vieta

            Sniedz informāciju par šādām dalījuma kategorijām, kas iekļautas Īstenošanas regulā (ES) 2017/543 norādītajā dalījumā POB.L.

                        Dzimšanas valsts/vieta

                        POB.L.

                        1.

                        Dzimšanas vieta ziņotājvalstī

                        1.

                        2.

                        Dzimšanas vieta citā ES dalībvalstī

                        2.1.

                        3.

                        Dzimšanas vieta citur

                        2.2.

               Temats – Pastāvīgā dzīvesvieta gadu pirms skaitīšanas

            Sniedz informāciju par šādām dalījuma kategorijām, kas iekļautas Īstenošanas regulā (ES) 2017/543 norādītajā dalījumā ROY.

                        Pastāvīgā dzīvesvieta gadu pirms skaitīšanas

                        ROY.

                        1.

                        Pastāvīgā dzīvesvieta nav mainījusies

                        1.

                        2.

                        Pārcelšanās ziņotājvalstī

                        2.1.

                        3.

                        Pārcelšanās no ārpus ziņotājvalsts esošas vietas

                        2.2.

                  Informāciju par pārcelšanos vienā un tajā pašā koordinātu tīkla šūnā attiecīgi sniedz kā “Pārcelšanās ziņotājvalstī” (ROY.2.1.) vai “Pārcelšanās no ārpus ziņotājvalsts esošas vietas” (ROY.2.2.).

               (1)  Kodi “x.” ir koordinātu tīkla šūnu identifikācijas kodi, kā norādīts 3. pantā. Kods “y.” sastāv no rakstzīmju virknes “unallocated”, pirms kuras ir ziņotājas dalībvalsts valsts kods, kā norādīts 3. panta 3. punktā.

            II PIELIKUMS

               Programma attiecībā uz statistiskajiem skaitīšanas datiem, kas ģeokodēti 5. pantā minētajā 1 km2 atskaites koordinātu tīklā

            Programma attiecībā uz 1 km2 koordinātu tīkla datiem, kas nosūtāmi par 2021. pārskata gadu, sastāv no vienas divdimensiju tabulas, ar ko šķērstabulā sakārto I pielikumā definēto koordinātu tīkla šūnu GEO.G. kopu pret šādām izraudzītajām kategorijām no I pielikumā norādītajiem skaitīšanas tematu dalījumiem.

                        Skaitīšanas tematu kategorijas, kas dalāmas 1 km2 atskaites koordinātu tīklā

                        STAT.G.

                        0.

                        SEX.0.: Iedzīvotāju kopskaits

                        0.

                        1.

                        SEX.1.: Vīrieši

                        1.

                        2.

                        SEX.2.: Sievietes

                        2.

                        3.

                        AGE.G.1.: Mazāk par 15 gadiem

                        3.

                        4.

                        AGE.G.2.: 15 līdz 64 gadi

                        4.

                        5.

                        AGE.G.3.: 65 gadus vecas un vecākas personas

                        5.

                        6.

                        CAS.L.1.1.: Nodarbinātas personas (1)

                        6.

                        7.

                        POB.L.1.: Dzimšanas vieta ziņotājvalstī

                        7.

                        8.

                        POB.L.2.1.: Dzimšanas vieta citā ES dalībvalstī

                        8.

                        9.

                        POB.L.2.2.: Dzimšanas vieta citur

                        9.

                        10.

                        ROY.1.: Pastāvīgā dzīvesvieta gadu pirms skaitīšanas nav mainījusies

                        10.

                        11.

                        ROY.2.1.: Pastāvīgā dzīvesvieta gadu pirms skaitīšanas: pārcelšanās ziņotājvalstī

                        11.

                        12.

                        ROY.2.2.: Pastāvīgā dzīvesvieta gadu pirms skaitīšanas: pārcelšanās no ārpus ziņotājvalsts esošas vietas

                        12.

               (1)  Atkarībā no pieejamības nosūtītājā dalībvalstī iespēju robežās nosūta datus par kategoriju “nodarbinātas personas”.

            III PIELIKUMS

               Nepieciešamie metadati par 7. pantā minētajiem 1 km2 koordinātu tīkla datiem

               Metadati par datu vienumiem

                        1.

                        Attiecīgā gadījumā dalībvalstis pievieno datu vienumam šādas atzīmes:

                                    a)

                                    “provizorisks”;

                                    b)

                                    “apdzīvots”;

                                    c)

                                    “pārskatīts”;

                                    d)

                                    “skatīt pievienoto informāciju”;

                                    e)

                                    “konfidenciāls” (1).

                        2.

                        Atzīmi “provizorisks” pievieno tikai tām datu vērtībām par “iedzīvotāju kopskaitu”, par kurām ziņo saskaņā ar 9. panta 1. punktu un kuras dalībvalsts ziņošanas laikā neuzskata par galīgiem datiem.

                        3.

                        Atzīme “apdzīvots” attiecas tikai uz “iedzīvotāju kopskaita” datu vienumiem saskaņā ar 6. panta 2. punkta noteikumiem.

                        4.

                        Par katru datu vērtību, kurai pievienota vismaz viena no atzīmēm “pārskatīts” vai “skatīt pievienoto informāciju”, sniedz paskaidrojuma tekstu.

                        5.

                        Katram datu vienumam, kura konfidenciālā vērtība ir aizstāta ar īpašo šūnas vērtību “nav pieejams”, pievieno atzīmi “konfidenciāls”.

               Metadati par tematiem

            Papildus metadatiem par tematiem, kas saskaņā ar Regulas (ES) 2017/712 6. pantu nosūtīti Komisijai (Eurostat), dalībvalstis sniedz metadatus par katru I pielikumā iekļauto tematu, informējot par datu avotiem un metodoloģiju, kas izmantota, lai iegūtu datu vērtības par šo tematu 1 km2 atskaites koordinātu tīklā. It īpaši metadati satur:

                        —

                        informāciju par sniegto datu vērtību ticamību un pareizību,

                        —

                        metodoloģijas aprakstu, kas izmantota, lai novērtētu datu vērtības 1 km2 atskaites koordinātu tīklā, tostarp informāciju par iegūto datu vērtību ticamību un pareizību,

                        —

                        metodoloģijas aprakstu, kas izmantota, lai lokalizētu personas konkrētās koordinātu tīkla šūnās tematā “Pastāvīgā dzīvesvieta”, tostarp informāciju par personu raksturlielumiem kategorijā GEO.G.y.

               Pārskata metadati

            Regulas (ES) 2017/881 pielikumā izklāstīto metadatu informāciju un struktūru šīs regulas mērķiem papildina ar šādiem punktiem, kas konkrēti attiecas uz 1 km2 koordinātu tīkla datiem:

                        —

                        3.3. punkts. Punktu “Apstrāde un izvērtēšana” papildina ar papildu 3.3.3. apakšpunktu. “Papildu informācija par vispārīgu (ar tematu nesaistītu) metodoloģiju, kas piemērota, lai sagatavotu 1 km2 koordinātu tīkla datu kopu”.

                        —

                        3.4. punkts. Punktu “Izplatīšana” papildina ar konkrētu informāciju par statistisko datu izpaušanas kontroles pasākumiem, kas saistīti ar 1 km2 koordinātu tīkla datu kopu. Dalībvalstis sniedz Komisijai (Eurostat) informāciju par pasākumiem, kas saistīti ar 1 km2 koordinātu tīkla datu saskaņotu aizsardzību, jo īpaši, ja tās izmantojušas ESS labas prakses un īstenošanas pamatnostādnes attiecībā uz 1 km2 koordinātu tīkla datu saskaņotu aizsardzību.

                        —

                        4.2. punkts. Punktu “Savlaicīgums un punktualitāte” papildina ar konkrētu(-iem) kalendāra datumu(-iem) un 1 km2 koordinātu tīkla datu un metadatu iespējamām pārskatīšanām.

                        —

                        4. punkts. Punktu “Datu kvalitātes novērtējums” papildina ar papildu 4.7. apakšpunktu “Ģeogrāfiska informācija – datu kvalitāte”, kas aptver ģeogrāfiskās kvalitātes principus, jo īpaši teritoriālo pārklājumu un salīdzināmību, pozicionālo precizitāti, kā arī ģeokodēšanai izmantoto ģeogrāfisko datu saskaņotību laikā un pilnīgumu.

               (1)  Saskaņā ar 6. panta 2. punkta a) apakšpunktu šī atzīme neattiecas uz datu vienumiem par iedzīvotāju kopskaitu.


title: Komisijas Īstenošanas regula (ES) 2019/23 (2019. gada 7. janvāris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  8.1.2019

                  LV

                  Eiropas Savienības Oficiālais Vēstnesis

                  L 5/1

         KOMISIJAS ĪSTENOŠANAS REGULA (ES) 2019/23
         (2019. gada 7. janvāris),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 27. decembrī nolēma svītrot vienu ierakstu to personu un organizāciju sarakstā, kurām būtu jāpiemēro līdzekļu un saimniecisko resursu iesaldēšana.

                     (3)

                     Tādēļ būtu attiecīgi jāgroza Regulas (EK) Nr. 1210/2003 III pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza tā, kā noteikts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 7. janvārī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 169, 8.7.2003., 6. lpp.

            PIELIKUMS
            Regulas (EK) Nr. 1210/2003 III pielikumā svītro šādu ierakstu:

                           “106.

                              RAYON STATE ESTABLISHMENT (alias RAYON STATE COMPANY). Adrese: P.O. Box 11230, Hindiya, Babylon, Iraq.”


title: Komisijas Īstenošanas regula (ES) 2019/109 (2019. gada 24. janvāris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot Schizochytrium sp. eļļu un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  25.1.2019

                  LV

                  Eiropas Savienības Oficiālais Vēstnesis

                  L 23/7

         KOMISIJAS ĪSTENOŠANAS REGULA (ES) 2019/109
         (2019. gada 24. janvāris),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot Schizochytrium sp. eļļu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Ar Komisijas Īstenošanas lēmumu 2014/463/ES (3) atbilstīgi Eiropas Parlamenta un Padomes Regulai (EK) Nr. 258/97 (4) tika atļauts no mikroaļģēm Schizochytrium sp. iegūtu eļļu laist tirgū kā jaunu pārtikas produktu, ko paredzēts izmantot vairākos pārtikas produktos.

                     (5)

                     Ar Komisijas Īstenošanas regulu (ES) 2018/1032 (5) atbilstoši Eiropas Parlamenta un Padomes Regulai (ES) 2015/2283 atļāva mikroaļģu Schizochytrium sp. (T18) eļļu kā jaunu pārtikas produktu lietot arī augļu/dārzeņu biezeņos.

                     (6)

                     Uzņēmums DSM Nutritional Products Europe2018. gada 10. septembrī iesniedza Komisijai pieprasījumu grozīt jaunā pārtikas produkta Schizochytrium sp. eļļas lietošanas nosacījumus Regulas (ES) 2015/2283 10. panta 1. punkta nozīmē. Pieteikumā tika lūgts paplašināt Schizochytrium sp. eļļas lietojumu, atļaujot minēto eļļu lietot arī augļu un dārzeņu biezeņos.

                     (7)

                     Ierosinātais jaunā pārtikas produkta lietojuma paplašinājums nemaina drošuma apsvērumus, kas pamatoja Schizochytrium sp. (T18) eļļas atļaujas piešķiršanu ar Īstenošanas regulu (ES) 2018/1032, un šīs izmaiņas nerada arī bažas par kaitīgumu. Ņemot vērā šos apsvērumus, ierosinātais lietojuma paplašinājums atbilst Regulas (ES) 2015/2283 12. panta 1. punktam.

                     (8)

                     Komisija nav lūgusi Eiropas Pārtikas nekaitīguma iestādes atzinumu saskaņā ar Regulas (ES) 2015/2283 10. panta 3. punktu, jo Schizochytrium sp. eļļas lietojuma paplašināšana un turpmāka Savienības saraksta atjaunināšana nevar nelabvēlīgi ietekmēt cilvēka veselību.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470, ierakstu par vielu Schizochytrium sp. eļļu groza, kā norādīts šīs regulas pielikumā.

               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 24. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2014. gada 14. jūlija Īstenošanas lēmums 2014/463/ES, ar ko atbilstīgi Eiropas Parlamenta un Padomes Regulai (EK) Nr. 258/97 ļauj laist tirgū no mikroaļģēm Schizochytrium sp. iegūtu eļļu kā jaunu pārtikas produktu sastāvdaļu un atceļ Lēmumus 2003/427/EK un 2009/778/EK (OV L 209, 16.7.2014., 55. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  Komisijas 2018. gada 20. jūlija Īstenošanas regula (ES) 2018/1032, ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot mikroaļģu Schizochytrium sp. eļļu un groza Komisijas Īstenošanas regulu (ES) 2017/2470 (OV L 185, 23.7.2018., 9. lpp.).

            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu par “Schizochytrium sp. eļļu” aizstāj ar šādu:

                           Atļautais jaunais pārtikas produkts

                           Jaunā pārtikas produkta lietošanas nosacījumi

                           Īpašas papildu marķēšanas prasības

                           Citas prasības

                           “
                                 Schizochytrium

                              sp. eļļa

                              Konkrēta pārtikas kategorija

                              Maksimālais DHA līmenis

                           Jaunā pārtikas produkta nosaukums to saturošu pārtikas produktu marķējumā – “mikroaļģu Schizochytrium sp. eļļa””

                           Piena produkti, izņemot dzērienus uz piena bāzes

                           200 mg/100 g vai (siera produktiem) 600 mg/100 g

                           Piena produktu analogi (izņemot dzērienus)

                           200 mg/100 g vai (siera produktu analogiem) 600 mg/100 g

                           Ziežamie tauki un mērces

                           600 mg/100 g

                           Brokastu pārslas

                           500 mg/100 g

                           Uztura bagātinātāji, kas atbilst definīcijai Direktīvā 2002/46/EK

                           250 mg DHA dienā visām lietotāju grupām

                           450 mg DHA dienā grūtniecēm un ar krūti barojošām sievietēm

                           Pilnīgi uztura aizstājēji svara kontrolei, kuri atbilst definīcijai Regulā (ES) Nr. 609/2013, un ēdienreizes aizstājēji svara kontrolei

                           250 mg porcijā

                           Dzērieni uz piena bāzes un līdzīgi maziem bērniem paredzēti produkti

                           200 mg/100 g

                           Zīdaiņiem un maziem bērniem paredzēta apstrādātu graudaugu pārtika un bērnu pārtika, kas atbilst definīcijai Regulā (ES) Nr. 609/2013

                           Pārtikas produkti, kas paredzēti intensīvas muskuļu piepūles gadījumos, īpaši sportistiem

                           Pārtikas produkti, uz kuru marķējuma atbilstoši Īstenošanas regulas (ES) Nr. 828/2014 prasībām izvietoti paziņojumi par lipekļa neesību vai samazinātu tā klātbūtni

                           Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013

                           Atbilstoši to personu īpašajām uztura vajadzībām, kurām šie produkti paredzēti

                           Maizes izstrādājumi (maize, maizītes un saldie biskvīti)

                           200 mg/100 g

                           Graudu batoniņi

                           500 mg/100 g

                           Cepamie tauki

                           360 mg/100 g

                           Bezalkoholiskie dzērieni (ieskaitot piena produktu analogus un dzērienus uz piena bāzes)

                           80 mg/100 ml

                           Augļu/dārzeņu biezeņi

                           100 mg/100 g


title: Komisijas Īstenošanas regula (ES) 2019/431 (2019. gada 18. marts), ar ko 296. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  19.3.2019

                  LV

                  Eiropas Savienības Oficiālais Vēstnesis

                  L 75/68

         KOMISIJAS ĪSTENOŠANAS REGULA (ES) 2019/431
         (2019. gada 18. marts),
         ar ko 296. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 5. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 13. martā nolēma grozīt vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 18. martā

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139 29.5.2002., 9. lpp.

            PIELIKUMS
            Regulas (EK) Nr. 881/2002 I pielikumā sadaļā “Fiziskas personas” identifikācijas datus ierakstā:

               “Hamza Usama Muhammad bin Laden. Dzimšanas datums: 9.5.1989. Dzimšanas vieta: Jeddah, Saūda Arābija. Valstspiederība: Saūda Arābijas. Cita informācija: a) Osamas Bin Ladena (miris) dēls; b) Aiman Muhammed Rabi al-Zawahiri viņu pasludinājis par Al-Qaida oficiālu locekli. Ir aicinājis Al-Qaida sekotājus veikt terora aktus. Tiek uzskatīts par visiespējamāko al-Zawahiri pēcteci. Regulas 7.d panta 2. punkta i) apakšpunktā minētais paziņošanas datums: 28.2.2019.”

            aizstāj ar šādiem:

               “Hamza Usama Muhammad bin Laden. Dzimšanas datums: 9.5.1989. Dzimšanas vieta: Jeddah, Saūda Arābija. Cita informācija: a) Osamas Bin Ladena (miris) dēls; b) Aiman Muhammed Rabi al-Zawahiri viņu pasludinājis par Al-Qaida oficiālu locekli. Ir aicinājis Al-Qaida sekotājus veikt terora aktus. Tiek uzskatīts par visiespējamāko al-Zawahiri pēcteci. Regulas 7.d panta 2. punkta i) apakšpunktā minētais paziņošanas datums: 28.2.2019.”


title: Komisijas Īstenošanas regula (ES) 2019/432 (2019. gada 18. marts), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  19.3.2019

                  LV

                  Eiropas Savienības Oficiālais Vēstnesis

                  L 75/70

         KOMISIJAS ĪSTENOŠANAS REGULA (ES) 2019/432
         (2019. gada 18. marts),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 13. martā nolēma svītrot četrus ierakstus to personu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ būtu atbilstoši jāgroza Regulas (EK) Nr. 1210/2003 III pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 18. martā

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 169, 8.7.2003., 6. lpp.

            PIELIKUMS
            Regulas (EK) Nr. 1210/2003 III pielikumā svītro šādus ierakstus:

                        “46.

                        GENERAL ESTABLISHMENT FOR MAIN OUT PALL DRAIN. Adrese: P.O. Box 113, Nassiriyah, Iraq.”;

                        “98.

                        NATIONAL TOBACCO STATE COMPANY (alias NATIONAL TOBACCO STATE ENTERPRISE). Adrese: P.O. Box 6, Arbil, Iraq.”;

                        “145.

                        STATE ENTERPRISE FOR PETROCHEMICAL INDUSTRIES. Adrese: Khor Al Zubair, P.O. Box 933, Basrah, Iraq.”;

                        “147.

                        STATE ENTERPRISE FOR PULP AND PAPER INDUSTRIES. Adrese: P.O. Box 248, Hartha District, Basrah, Iraq.”